सुर्खेतमा क्रिकेट मैदानको शिलान्यास
वीरेन्द्रनगर नगरपालिकामा रहेको कालिञ्चोकमा क्रिकेट मैदानको शिलान्यास गरिएको छ । १०औं राष्ट्रिय खेलकुद प्रतियोगिता कर्णालीमा हुने भएकाले मुख्यमन्त्री राजकुमार शर्माले सम्झौता अवधिमै काम सम्पन्न गर्न निर्देशन दिएका छन ।
वीरेन्द्रनगर — वीरेन्द्रनगर नगरपालिकामा रहेको कालिञ्चोकमा क्रिकेट मैदानको शिलान्यास गरिएको छ । १०औं राष्ट्रिय खेलकुद प्रतियोगिता कर्णालीमा हुने भएकाले मुख्यमन्त्री राजकुमार शर्माले सम्झौता अवधिमै काम सम्पन्न गर्न निर्देशन दिएका छन ।क्रिकेट मैदान निर्माणका लागि अनुमानित लागत ९८ लाख रहेको थियो भने ७३ लाख १८ हजार ३३७ रुपैयाँ ६६ पैसामा निर्माण सम्झौता भएको छ। क्रिकेट मैदानको ३ लेनको क्रिकेट पिच, माटो काटेर अर्धनाली निर्माण र लेबल मिलाउने, दूबो लगाउने र ल्यान्डस्केप गरी हरियाली गर्ने लगायतका काम गरिने भएको छ ।नेपाल क्रिकेट संघका केन्द्रीय कोषाध्यक्ष पदमबहादुर खड्काले २०८१ वैशाखबाट कर्णालीका क्रिकेट खेलाडीहरुले आफ्नै मैदानमा क्रिकेट खेल्न र राष्ट्रिय स्तरका प्रतियोगिता गर्न पाउने बताए । कर्णाली प्रदेश खेलकुद विकास परिषद्का सदस्य सचिव विश्वमित्र सञ्ज्यालले कर्णाली प्रदेशको खेलकुद विकास सोचेअनुरूपको भइरहेको बताए । निर्माणको जिम्मा के.पी.डी.डी कन्ट्रक्सन वीरेन्द्रनगर सुर्खेतले लिएको छ ।